Jao Mins

Jao Mins (, ; dzimis  Šanhajā, Ķīnā) ir bijušais ķīniešu basketbolists, spēlējis centra pozīcijā, bijis Ķīnas basketbola izlases dalībnieks. 2002. gada NBA draftā viņu izraudzījās Hjūstonas "Rockets" ar kopējo pirmo numuru. Ar augumu 2,29 m J. Mins 2010.—2011. gada sezonas beigās bija garākais spēlētājs NBA.  Pēdējās profesionāļa karjeras sezonās viņš traumu dēļ spēlēja maz un 2011. gada jūlija sākumā beidza karjeru.

 Biogrāfija 
Dzimis Šanhajā. Abi vecāki arī bijuši basketbolisti (tēva augums — 2,02 m, mātes — 1,90 m). Jao Mins strauji izauga jau bērnībā — 10 gadu vecumā viņa augums bija 1,65 m. Pusaudžu gados viņš spēlēja Ķīnas basketbola asociācijas komandā Šanhajas "Sharks". 2002. gadā viņš pameta Ķīnu un pievienojās NBA klubam Hjūstonas "Rockets", kas viņu bija draftējuši ar kopējo pirmo numuru, kļūdams par trešo ķīniešu basketbolistu NBA vēsturē.

Jau pirmajā sezonā viņš tika iekļauts NBA Visu zvaigžņu spēles sastāvā un līdzjutēju atzinību izpelnījās arī nākamajās sezonās (izņemot 2009.—2010. gada sezonu, kad nespēlēja vispār), lai gan "Rockets" nebija pieskaitāma līgas vadošajām komandām, bet pats basketbolists bieži cinījās ar traumām. Viņš tika iekļauts arī 2011. gada Zvaigžņu spēles sākumsastāvā (astoto reizi), lai gan šai sezonā bija aizvadījis vien nedaudz spēļu un Visu zvaigžņu spēles nedēļas nogales pasākumos traumas dēļ nepiedalījās pat kā skatītājs, kas ir ierasti skatītāju iebalsotajiem, bet traumētajiem spēlētājiem.

Jao Mins ir Ķīnas basketbola izlases spēlētājs kopš 2000. gada Olimpiskajām spēlēm Sidnejā. 2004. gada Olimpiskajās spēlēs Atēnā viņš bija Ķīnas delegācijas karognesējs atklāšanas parādē. Viņš bija komandas līderis arī 2006. gada Pasaules čempionātā, tomēr nevienā no turnīriem Ķīnas izlase neguva panākumus.

Jao Mins ir precējies ar basketbolisti Je Li, kura tāpat ir spēlējusi Ķīnas izlasē. Viņš ir viens no Ķīnas pazīstamākajiem un bagātākajiem cilvēkiem. 2009. gada viņš nopirka basketbola komandu Šanhajas "Sharks".

Pēc neoficiālas informācijas par karjeras beigšanu traumu dēļ, 2011. gada 20. jūnijā J. Mins oficiāli preses konferencē paziņoja par karjeras beigām.Jao Mins oficiāli paziņo par basketbolista karjeras beigšanu , delfi.lvHouston Rockets' Yao Ming retires, espn.com

 Statistika NBA 

 Regulārā sezona 
Sezona  Komanda  GP  GS  MPG  FG%  3P%  FT%  RPG  APG  SPG  BPG  PPG  "Rockets" 827229,049,850,0,81,18,21,70,41,813,5  "Rockets" 828232,852,2080,99,01,50,31,917,5  "Rockets" 808030,655,2078,38,40,80,42,018,3  "Rockets" 575734,251,9085,310,21,50,51,622,3  "Rockets" 484833,851,6086,29,42,00,32,025,0  "Rockets" 555537,250,7085,010,82,30,42,022,0  "Rockets" 777733,654,810086,69,91,8,42,019,7  "Rockets" 5518,248,6093,85,40,801,610,2 Karjera 48647632,552,420,083,39,21,60,41,919,0 All-Star 5518,252,9066,74,21,60,20,28,0

 Izslēgšanas spēles 
Sezona  Komanda  GP  GS  MPG  FG%  3P%  FT%  RPG  APG  SPG  BPG  PPG 2004 "Rockets" 5537,045,6076,57,41,80,41,415,0 2005 "Rockets" 7731,465,5072,77,70,70,32,721,4 2007 "Rockets" 7737,144,0088,010,30,90,10,725,1 2009 "Rockets" 9935,954,5090,210,91,00,41,117,1 Karjera 282835,351,9083,39,31,00,31,519,8

 Atsauces 

 Bibliogrāfija 
 Jao Mins un Riks Buhers. "Jao - dzīve divās pasaulēs" (Yao: A Life in Two Worlds).

 Ārējās saites 

 Basketpedya profils  

Kategorija:1980. gadā dzimušie
Kategorija:Šanhajā dzimušie
Kategorija:Ķīnas basketbolisti
Kategorija:Basketbola centri
Kategorija:Hjūstonas "Rockets" spēlētāji
Kategorija:NBA drafta pirmie numuri
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:Basketbola slavas zālē uzņemtie